**הסכם \_\_\_\_\_\_\_\_\_**

שנערך ונחתם ב\_\_\_\_\_\_\_\_\_\_\_ ביום\_\_\_\_\_\_\_\_\_\_ לחודש\_\_\_\_\_\_\_\_\_\_ בשנת\_\_\_\_\_\_\_\_\_\_

**בין**

\_\_\_\_\_\_\_\_\_\_\_\_\_\_, ח.פ./ת.ז. \_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**המזמין**") **מצד אחד**

**לבין**

\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: **"היועץ"**) **מצד שני**

**הואיל** והמזמין עוסק ב\_\_\_\_\_\_\_\_\_\_\_\_\_\_\_\_ (להלן: "**תחום העיסוק**");

**והואיל** והיועץ בעל הידע, הנסיון והכישורים המתאימים לצורך מתן \_\_\_\_\_\_\_\_\_\_\_\_\_\_\_\_ בתחום העיסוק;

**והואיל** והמזמין הציע ליועץ והיועץ הסכים ליתן שירותי יעוץ בתחום העיסוק למזמין;

**והואיל** והצדדים חפצים להגדיר את מערכת היחסים המשפטיים ביניהם במסגרת הוראות הסכם זה;

**לפיכך הוסכם, הוצהר והותנה בין הצדדים כדלקמן:**

# **מבוא**

## המבוא להסכם זה מהווה חלק בלתי נפרד הימנו ומחייב כיתר תנאיו.

## כותרות הסעיפים באות לצורך הנוחות בלבד ואין לפרש תנאי מתנאי הסכם זה לפיהן.

# **הצהרות היועץ**

היועץ מצהיר ומתחייב בזאת כדלקמן:

## כי יש באפשרותו הטכנית והמקצועית לקיים את כל תנאי הסכם זה ואין כל מניעה על פי כל דין ו/או הסכם ו/או אחרת להתקשרותו בהסכם זה.

## כי הינו בעל הידע המקצועי, הניסיון והמומחיות הדרושים לביצוע האמור בהסכם זה.

## כי לא תלויה נגדו כל תביעה משפטית שהיא ולא נעשו פעולות ו/או קיימות התחייבויות אשר ימנעו ו/או עשויות למנוע ממנו למלא אחר התחייבויותיו על פי הסכם זה וכי אין לו כל ניגוד אינטרסים ליתן שירותי ייעוץ כאמור בהסכם זה.

# **ההתקשרות**

## היועץ ייתן שירותי \_\_\_\_\_\_\_\_למזמין בתחום העיסוק, ימלא את תפקידו בנאמנות, במסירות ובמלוא זמנו, כמתחייב מתפקידו.

## מוסכם ומובהר בזאת כי היועץ פועל לביצוע הוראות הסכם זה כקבלן עצמאי ואין ולא יהיו בינו לבין המזמין כל יחסי עובד - מעביד.

## היועץ מתחייב בזאת כי לא יטען ולא יעלה טענות בפורום ובמועד כלשהו שיהא בהן כדי לפגוע במעמדו כקבלן עצמאי כלפי המזמין ובהעדר יחסי עובד - מעביד בינו לבין המזמין.

## היועץ מצהיר ומסכים בזאת כי העלאת טענה כלשהי על ידו או על ידי באי כוחו ו/או מי מטעמו כי נתקיימו בינו לבין המזמין יחסי עובד - מעביד, תחשב, בין היתר, כחוסר תום לב מצידם ו/או כהטעיית המזמין ו/או כהפרה יסודית של הסכם זה.

## היועץ מתחייב בזאת לפצות את המזמין בגין כל נזק שיגרם למזמין, באם המזמין יחויב בתשלום כלשהו בגין יחסי עובד - מעביד בין המזמין לבין היועץ.

## מובהר בזאת כי בין היועץ למזמין לא יתקיימו יחסי סוכנות ו/או שליחות וכי היועץ לא יהא רשאי ו/או מוסמך ו/או מורשה לעשות כל מעשה ו/או מחדל שיש בהם כדי לחייב את המזמין כלפי צדדים שלישיים ללא אישורו של המזמין מראש ובכתב.

# **פעילות היועץ**

## המזמין ממנה בזאת את היועץ להיות \_\_\_\_\_\_\_\_\_\_\_של המזמין והיועץ מתחייב בזאת לייעץ למזמין בכפוף להוראות הסכם זה.

## היועץ יעשה את מירב המאמצים כדי ל\_\_\_\_\_\_\_\_\_\_\_\_\_\_\_\_.

## היועץ מתחייב בזאת לפעול בפני כל הלקוחות של המזמין כנציגו בהתאם להסמכה שקיבל לכך מאת המזמין וכן לשמור על מוניטין המזמין ושמו הטוב.

## היועץ לא יהא רשאי להסב ו/או להמחות זכויותיו ו/או חובותיו על פי הסכם זה ו/או להעביר את ביצוע ההתחייבויות הנובעות ממנו לצד שליש כלשהו.

## היועץ מתחייב לפעול בביצוע פעילותו על פי הסכם זה בתיאום עם ובכפוף למנהל המזמין וזאת באופן אישי ובסיוע של עובדי המזמין.

# **הימנעות מתחרות וסודיות**

## היועץ מתחייב בזאת כי כל עוד הינו יועץ של המזמין על פי הסכם זה, ימנע מלעסוק, בין במישרין ובין בעקיפין, בין בעצמו ובין באמצעות תאגיד משפטי אחר, בין כשכיר ובין כעצמאי, בכל משלח יד או עסק אחרים ו/או להיות במצב של ניגוד אינטרסים כלשהו עם המזמין, אלא אם יקבל את הסכמתו המפורשת של המזמין מראש ובכתב.

## אם יחדל היועץ מלהיות יועץ של המזמין ו/או הסכם זה יבוא אל סיומו מכל סיבה שהיא, יהיה היועץ, במישרין ו/או בעקיפין, בין בעצמו ובין באמצעות תאגיד, מנוע למשך \_\_\_\_\_ חודשים מיום הפסקת מתן שירותי הייעוץ למזמין ו/או מיום סיום הסכם זה, מלהתחרות במישרין ו/או בעקיפין במזמין.

## היועץ מצהיר ומתחייב בזאת כי כל מידע שיגיע לידיו עקב קשריו עם המזמין על פי הסכם זה, לרבות מידע שיוכן על ידו אשר מתייחס לתחום העיסוק של המזמין לרבות נוסחאות ו/או דוחו"ת ו/או נתונים ו/או רישומים ו/או עלויות מוצרים ו/או תמחירים ו/או כל מידע הקשור בספקים ו/או בלקוחות קיימים ו/או פוטנציאליים ו/או כל מידע הקשור במכירות של המזמין ו/או בשיטות השיווק שלו ו/או בפעילותו, הינו ויהיה סודי והינו ויהיה תמיד רכושו הבלעדי של המזמין והוא ניתן לידיעתו של היועץ אך ורק בקשר לקשריו עם המזמין על פי הסכם זה. היועץ מתחייב בזאת לא לעשות שימוש כלשהו ו/או לגלות את המידע האמור לצד שלישי כלשהו ללא הסכמת המזמין מראש ובכתב.

## היועץ מצהיר כי המידע הסודי הנ"ל כולל מידע סודי השייך ללקוחות ו/או לספקים של המזמין ואשר המזמין מחויב לשומרו בסוד והינו מתחייב לשמור בסוד ולא לגלות ו/או לעשות שימוש כלשהו במידע הנ"ל.

## היועץ מצהיר בזאת כי ידוע לו שהמזמין מתקשר עימו בהסכם זה בהסתמך על התחייבויותיו ונכונות הצהרותיו כפי שהן מפורטות בהסכם זה.

# **התמורה ליועץ**

## בסיום תוקפו של הסכם זה ישלם המזמין ליועץ תמורה בשיעור של 15% מההכנסה/רווח שיתקבל מ\_\_\_\_\_\_\_\_\_\_\_\_\_, בצירוף מע"מ כחוק, כשהם צמודים לשינויים במדד המחירים לצרכן בין המדד הבסיסי למדד הקובע, כפי שמתפרסם על ידי הלשכה המרכזית לסטטיסטיקה או כל מדד אחר שיחליפו, כאשר המדד הבסיסי הינו המדד בגין החודש בו נחתם הסכם זה והמדד הקובע הינו המדד הידוע במועד כל תשלום בפועל.

## מוסכם בין הצדדים כי התמורה הנקובה בסעיף 6.1. תשולם אך ורק במידה ותהיה הכנסה/רווח מהפרוייקט המכונה\_\_\_\_\_\_\_\_\_\_\_.

## למען הסר ספק, מובהר כי במידה ולא תהיה כל הכנסה/רווח הרי שלא יקבל

## היועץ כל תמורה בגין הסכם זה.

## הצדדים מסכימים בזאת כי דמי הייעוץ המגיעים ליועץ על פי סעיף 6.1 לעיל הינם התמורה המלאה והסופית בגין ביצוע הוראות הסכם זה והיועץ לא יהיה זכאי לכל תשלום נוסף לרבות לא לכיסוי הוצאותיו, וכל תשלום של מס או היטל על הכנסותיו על פי הסכם זה ו/או בגין ניהול עסקיו, יחולו על היועץ בלבד.

## מוסכם ומוצהר בזאת כי אין ולא תהא ליועץ זכות קיזוז או עכבון כלשהי.

# **הוצאות**

## מוסכם בזאת כי היועץ ישא בכל הוצאותיו הקשורות עם ביצוע הסכם זה בארץ.

# **תקופת ההסכם וסיומו**

## הסכם זה יעמוד בתוקפו למשך \_\_\_\_\_ חודשים החל מיום \_\_\_\_\_ (להלן:"**תקופת ההסכם**").

## ניתנת בזאת אופציה למזמין להאריך את תקופת ההסכם לתקופה של \_\_\_\_\_ חודשים החל מתום תקופת ההסכם (להלן:"**תקופת האופציה**") ובלבד שהמזמין מסר הודעה בכתב ליועץ על רצונו במימוש האופציה לפחות \_\_\_\_\_ יום לפני תום תקופת ההסכם.

מובהר בזאת כי הוראות הסכם זה יחולו בשינויים המחויבים גם בתקופת האופציה.

## על אף האמור לעיל, הצדדים מסכימים בזאת כי הסכם זה יבוא לידי סיום אם ובמועד בו חו"ח נפטר היועץ או הוכרז פסול דין. כמו כן הצדדים מסכימים בזאת כי המזמין יהיה רשאי לקצר את תקופת ההסכם ו/או תקופת האופציה אם מעל היועץ באמון המזמין ו/או עבר עבירה פלילית שיש עימה קלון ו/או הוכרז פושט רגל ו/או מונה נאמן על רכושו ו/או חלה במחלה מעבר ל\_\_\_\_\_ ימים רצופים ו/או נעדר מעבודתו מעבר ל\_\_\_\_\_ חודשים מכל סיבה שהיא ו/או הפר תנאי מתנאי הסכם זה וההפרה לא תוקנה ו/או לא הוסרה תוך \_\_\_\_\_ ימים מקבלת הודעת מהמזמין ו/או ממי מטעמו בכתב על ההפרה הנ"ל.

## היועץ מתחייב לתקן כל הפרה של תנאי מתנאי הסכם זה תוך 7 ימים מיום מסירת הודעה על ההפרה על ידי המזמין.

# **היקף ההסכם**

הסכם זה מקיף ומפרט את כל אשר הוסכם בין הצדדים בעניין מתן שירותי ייעוץ על ידי היועץ למזמין והוא מבטל ובא במקום כל הסדר, מסמך או הבנה אחרים בין הצדדים, שקדמו להסכם זה.

# **שינויים**

כל שינוי ו/או תוספת להסכם זה יהיו בתוקף רק אם נעשו בכתב ובחתימת כל הצדדים להסכם זה.

# **הודעות**

כתובות הצדדים להסכם זה הן כקבוע במבוא לו. כל הודעה שתישלח בדואר רשום, לפי אחת מן הכתובות הנ"ל, תחשב כאילו התקבלה על ידי הנמען בתום 3 ימים לאחר מסירתה למשרד דואר בישראל ואם נמסרה ביד - בעת מסירתה.

**ולראיה באו הצדדים על החתום במקום ובמועד הנקובים לעיל:**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_** |
| **המזמין** | **היועץ** |

ר\3\10\19